A hímvessző bőrének helyreállítása szklerotizáló lipogranuloma okozta deformitás miatt
Authors: Murányi Mihály , Farkas Antal , Kiss Zoltán , Drabik Gyula , Flaskó Tibor 
Published: August 2021

Összefoglaló.
Bevezetés: A hímtag körméretének növelése érdekében, az annak
bőre alá bejuttatott zsírnemű anyag szklerotizáló lipogranulomát okoz. Hazánkban
a szklerotizáló lipogranuloma okozta hímvessző-deformitások kezelésének
legelterjedtebb módszere a két ülésben végzett bőrpótlás. Ennek ellenére a
magyar nyelvű szakirodalomban kevés adat áll rendelkezésre a kétüléses műtét
eredményességéről és várható szövődményeiről. Célkitűzés:
Tanulmányunkban a szklerotizáló lipogranuloma okozta deformitások miatti – két
ülésben végzett – hímvesszőbőr-helyreállítással szerzett tapasztalatainkról, a
műtét után kialakuló szövődményekről számolunk be retrospektív adatgyűjtés
alapján. Módszer: 2008. március 1. és 2020. március 1. között a
Debreceni Egyetem Urológiai Klinikáján 17 betegen végeztünk kétüléses
hímvesszőbőr-helyreállító műtétet. A szklerotizáló lipogranuloma által érintett
bőrt teljes mértékben eltávolítottuk, majd a lecsupaszított hímtagot a
herezacskó elülső felszínén kialakított subcutan csatornába helyeztük. A második
ülés során a herezacskó bőre alá ültetett hímvesszőt felszabadítottuk.
Eredmények: A Clavien–Dindo-beosztás szerint az első ülés
után három, a második ülés után egy I. gradusú szövődmény alakult ki; II–V.
gradusú szövődményt nem figyeltünk meg. Azon 9 beteg közül, akik mindkét ülésen
átestek, 7 beteg elégedett volt a beavatkozás eredményével, 2 beteg korrekciós
műtéten esett át fél és 9 évvel a második ülés után. A 8 beteg közül, akik csak
ez első ülést vállalták, egy korrekciós műtét történt 4 hónappal a műtét után.
Következtetés: A hímvessző szklerotizáló lipogranulomája
esetén az érintett bőrterület kimetszése után hímvesszőbőr-helyreállítás
szükséges. A herezacskó-bőrlebeny alkalmazásának előnye, hogy a herezacskó színe
és elaszticitása a hímvesszőbőréhez hasonló, a tapintás- és erogén érzet
megmarad. A kétüléses hímvesszőbőr-helyreállítás kevés szövődménnyel, plasztikai
sebészeti jártasság nélkül elvégezhető. Orv Hetil. 2021; 162(35): 1413–1417.

Summary.
Introduction: Subcutaneous injection of liquid fatty materials
to enhance penile girth induce sclerosing lipogranuloma of the penis. In spite
of its well known severe consequences there has been a persistent use of this
practice in non-medical circumstances. Objective: The aim of
this paper is to present our observations with staged penile skin reconstruction
for sclerosing lipogranuloma and to evaluate postoperative complications in a
retrospective manner. Method: Between 2008 and 2020, 17
patients underwent surgery to treat sclerosing lipogranuloma of the penis by
staged penile skin reconstruction at our department. Complete exscision of the
involved tissue was performed, then the denuded penile shaft was inserted into a
subcutaneous channel on the anterior side of the scrotum during the first stage.
The second stage of reconstruction consisted of releasing the penile shaft from
the scrotum. The second stage was performed merely on 9 in 17 patients.
Results: According to the Clavien–Dindo classification
system, 3 grade I and 1 grade I complications occurred in the postoperative
period after the first and second stage, respectively. Grade II–V complications
were not observed. 7 of 9 patients who underwent both stages were satisfied with
the final result, 2 patients had minor correction surgery 6 months and 9 years
following the second stage. 1 of 8 patients who underwent only the first stage
had minor correction surgery 4 months following the operation.
Conclusion: In case of sclerosing lipogranuloma of the
penis, excision of the affected tissue and reconstruction of the penile skin are
indicated. Advantages of using scrotal skin flaps are that colour and elasticity
of the scrotal skin are similar to penile skin, erogenous sensation of the
scrotal flap remains intact. Applying staged penile skin reconstruction with
scrotal skin flap has the advantage of few postoperative complications and it is
easy to perform. Orv Hetil. 2021; 162(35): 1413–1417.